Edward Tufte

Edward Rolf Tufte (født 14. mars 1942 i Kansas City i Missouri i USA) er en amerikansk statistiker. Han er særlig kjent som spesialist på informasjonsvisualisering og forfatter av et fembindsverk om hvordan best vise tall og avansert informasjon gjennom informasjonsgrafikk. Tufte er professor emeritus fra Yale University i fagene statsvitenskap, statistikk og informatikk.  

Liv og virke
Bakgrunn
Edward Rolf Tufte har norske aner. Farens foreldre hadde utvandret fra Norge til Nord-Dakota. Faren var Edward E.Tufte (1912-1999), og moren Virginia Tufte (1918–2020). Han vokste opp i Beverly Hills i California, og gikk på Beverly Hills High School.Reynolds, Christopher.  "ART; Onward means going upward; Edward Tufte has spent his career fighting the visually dull and flat. Even his sculpture is a leap." , Los Angeles Times, 14. november 2002. Lest 23. april 2008. "Edward Tufte, who shares  in Cheshire, Conn., with his wife, graphic design professor Inge Druckrey, and three golden retrievers, is a 1960 graduate of Beverly Hills High School." 

Han studerte statistikk ved Stanford University, og tok i 1965 doktorgrad i statsvitenskap ved Yale University.

Karriere
Tufte er særlig inspirert av statistikeren John Tukey, som var pioner innen forklarende dataanalyse, det vil si hvordan bruke og fremstille statistisk informasjon grafisk for å få innsikter som er vanskelig tilgjengelig gjennom rene tall- eller tekstlige fremstillinger. I 1975 forberedte Tufte et kurs for journalister i bruk av statistikk. Materialet fra dette kurset ble senere utvidet til boka The Visual Display of Quantitative Information i 1983. Boka ble en klassiker innen informasjonsvisualisering, og introduserte en rekke begreper for hvordan vurdere kvalitet på informasjonsgrafikk. Begreper som datadensitet, løgnfaktor, «søppelgrafikk» (chartjunk), multifunksjonell datagrafikk, visualiseringstekknikken sparklines,  ble introdusert i bokserien. 

Tuftes bøker består mer illustrasjoner enn tekst, og han har brukt syv år på utarbeidelsen av hver av disse. Illustrasjonene er eksempler som Tufte regner som eksempler på fremragende informasjonsgrafikk flere århundrer. Særlig har han fremhevet den franske ingeniøren Charles Joseph Minards (1781-1870) arbeider, og Tufte har regnet Minards femdimensjonale flytdiagramkart om Napoleons felttog i Russland 1812Minards kart på Commons som den trolig beste informasjonsgrafikk noen sinne laget.The Visual Display of Quantitative Information side 40 

I 2003 gav Tufte ut et essay som sterkt kritiserte presentasjonsprogramvare (som PowerPoint) og hvorden disse programmene blir bruk. I  The Cognitive Style of PowerPoint kritiserte han presentasjonsprogrammene for at de tvang foredragsholdere til å overforenkle saksforhold, slik at de fikk plass på enkeltlysbilder. Fortellerteknikken, med en monoton og linjær serie av lysbilder, ødela en 2500-årig tradisjon for god talekunst, og mengden informasjon det var plass til på et lysark var like lav som i lærebøker for 1. klasse på barneskolen. 

I mars 2010 ble Tufte oppnevnt president Obama til å delta i en komité for å bidra bedre innsyn og forståelse for hvordan bevilgningene til motkonjunkturtiltak ble brukt.President Obama Announces More Key Administration Posts 5. mars 2010

 Bibliografi 

 1983 The Visual Display of Quantitative Information. Cheshire, CT: Graphics Press.
 1990 Envisioning Information. Cheshire, CT: Graphics Press. ISBN 0961392118.
 1997 Visual Explanations: Images and Quantities, Evidence and Narrative. Cheshire, CT: Graphics Press. ISBN 0961392126.
 2003 "PowerPoint is evil". I: Wired 11 (9).
 2003 The Cognitive Style of PowerPoint. Cheshire, CT: Graphics Press. ISBN 0961392169.
 2006 Beautiful Evidence. Cheshire, CT: Graphics Press. ISBN 0961392177.
 2020 Seeing with Fresh Eyes: Meaning, Space, Data, Truth

 Referanser 

 Eksterne lenker 
 Edward Tuftes forfatter og forlagsnettside
 The Metropolitan Museum of Art Pen and Parchment - The Beautiful Evidence of Medieval Drawings video 47 min
 The Data Artist
 Intelligent Designs Article in Stanford University's alumni magazine
 Essayet/kapitler The Cognitive Style of PowerPoint som PowerPoint-presentation
 Anmeldelse av boka 'Beautiful Evidence' (engelsk)

Kategori:Statistikere fra USA
Kategori:Professorer ved Yale University
Kategori:Informasjonsvitere
Kategori:Personer fra Kansas City i Missouri
Kategori:Personer fra Beverly Hills